29/09/2022 | Administración LocalMunicipal
Ames
Convocatoria do proceso selectivo para a creación dunha bolsa de traballo de mestres do Concello de Ames.

Por Acordo da Xunta de Goberno Local, en sesión celebrada o día 22 de setembro do 2022, resolveuse a aprobación das bases do proceso selectivo para a creación dunha bolsa de traballo de mestres do Concello de Ames, e que se transcriben a continuación: As presentes bases teñen como obxecto regular o procedemento selectivo para a creación dunha bolsa de traballo de mestras en educación infantil das Escolas Infantís Municipais Denominación: Mestras en Educación Infantil para as Escolas Infantís Municipais Clasificación: Persoal Laboral. Grupo A2. Funcións: As correspondentes ao posto e servizo de adscrición, segundo RPT municipal e/ou instrumento organizativo equivalente e vixente en cada momento, e que resulten propias da súa escala, subescala e capacitación profesional, formativa e legal inherentes. Retribucións: As básicas propias do seu grupo/subgrupo de clasificación profesional, así como as complementarias fixadas, para o posto de adscrición correspondente, na RPT vixente (e sen prexuízo daquelas de índole variable ás que, no seu caso, se poida ter dereito). Complemento de destino (mensual 2022): 491,11 euros. Complemento específico (mensual 2022): 674,97 euros. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: · Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. · Estar en posesión, ou en condicións de obtelo na data na que remate o prazo de presentación de solicitudes, do Título de Mestra en Educación Infantil, Grao en Educación Infantil ou equivalente, licenciado en pedagoxía ou equivalente. · As titulacións académicas deberán ser expedidas por centros oficiais debidamente recoñecidos. As titulacións obtidas no estranxeiro deberán de xustificarse na documentación que acredite a súa homologación. Os requisitos establecidos nesta base deberán posuírse no momento de finalizar o prazo de presentación de solicitudes · Non ser separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. · No caso de persoal laboral, non ser separado/a mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. · No caso de nacionais doutros Estados, non estar inhabilitado ou en situación equivalente, nin ser sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. · Ter cumpridos os 16 anos e non exceder, no seu caso, da idade máxima de xubilación forzosa. · Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. · Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, e que cualificará ao/á aspirante como apto ou non apto. · Estar en posesión do título de primeiros auxilios na idade infantil. · Presentar certificación negativa de delitos sexuais · Título de Manipulador de Alimentos As solicitudes para participar no proceso selectivo presentaranse, conforme ao modelo que figura como ANEXO II das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude os aspirantes deberán achegar a seguinte documentación: a) Copia do D. N. I. b) Copia da titulación esixida no apartado 3. b). c) Declaración xurada de aceptar as bases e de cumprir os requisitos esixidos no apartado 3 das mesmas. d) Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido. e) Xustificante de ter aboados os dereitos de exame. A ausencia do abono dos dereitos de exame, dentro do prazo de presentación de instancias determinará a exclusión do aspirante, e non poderá ser obxecto de subsanación. f) As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. g) Acreditación do coñecemento da lingua galega (Celga 4) h) Título de primeiros auxilios na idade infantil. i) Certificación negativa de delitos sexuais j) Titulo de Manipulador de Alimentos Os dereitos de exame corresponderanse coa tarifa dun subgrupo A2, que deberán ser aboados a través da folla de autoliquidación de taxas, á que se poderá acceder a través da seguinte dirección: https://www.concellodeames. gal/gl/tramites/oficina-virtual-tributaria Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos e excluídos. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos e excluídos, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos, a lista de admitidos quedará aprobada definitivamente sen abrir o prazo de subsanación de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos e excluídos; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e paxina web. A selección consistirá nun concurso- oposición libre: I.- Fase de concurso: O baremo do concurso será a seguinte: a) Por servizos prestados en calquera administración pública en postos da mesma categoría, grupo, escala, subescala e clase. (ata un máximo de 4 puntos): · Por mes traballado no Concello de Ames ou en outras administracións locais: 0,3 puntos/mes completo de traballos. · Por mes traballado en outras administracións: 0,05 puntos/mes completo de traballos. Forma de acreditación dos servizos: Copia do contrato de traballo e certificación de vida laboral, expedida pola Tesourería Xeral da Seguridade Social. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento ou a toma de posesión e a certificación da vida laboral expedida pola Tesourería Xeral da Seguridade Social. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento ou toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes. A documentación que se presente fora deste prazo será considerada achega de nova documentación fora de prazo e non se terá en conta. II.- Fase de Oposición: Ata un máximo de 6 puntos. A selección consistirá nunha oposición libre cun único exercicio obrigatorio e eliminatorio tipo test Consistirá na resolución por escrito dun cuestionario tipo test composto por 50 preguntas, mais 5 de reserva con 3 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como Anexo I destas bases. As preguntas de reserva deberán ser contestadas polos/as aspirantes e utilizaranse para substituír aquelas preguntas do exame que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O tempo máximo para a realización do exercicio será de 60 minutos. A proba cualificarase de 0 a 6 puntos, debéndose obter unha puntuación mínima de 3 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas, e para o que se terá en conta que as respostas incorrectas non descontarán. O número de preguntas correctas para acadar a puntuación mínima de 3 puntos será informada polo tribunal aos opositores antes de dar comenzo o exercicio. A puntuación final obterase sumando as puntuacións acadadas en cada fase do proceso selectivo. No caso de empate na puntuación total terase en conta, prioritariamente, a puntuación obtida na fase de oposición. En caso de persistir o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2022 (letra “T”, DOG núm.24 de 04 de febreiro do 2022). Nos apelidos compostos coa preposición de, da, de la, d’. a mesma non será tida en conta (por exemplo: Dirce Cosque Hamidouch. A letra a ter en conta será a “C”). De continuar o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaráa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal poderá asesorar ao tribunal e colaborar na confección e na corrección da correspondente proba de competencia en lingua galega. O Tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), será nomeado polo alcalde con ocasión da aprobación da lista de admitidos e excluídos, e estará conformado polos seguintes integrantes (dos que se deberá nomear, en todo caso, titulares e suplentes): Presidente: 3 Vogais. Secretario ( con voz pero sen voto). O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o secretario/a. De tódalas reunións que celebre o tribunal, o secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe ou opinión especializada por parte dos asesores que, ao efecto, poidan ter sido requiridos). O presidente terá voto de calidade. O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da colaboración de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Finalizado o proceso selectivo, o Tribunal fará pública (mediante anuncio no taboleiro de anuncios da sede electrónica e páxina web municipais) a puntuación final total dos candidatos que teñan superado o proceso selectivo. A Alcaldía-Presidencia resolverá a confección da bolsa de traballo composta polos aspirantes que sexan propostos polo Tribunal, en orden descendente de puntuacións. A creación desta bolsa substituirá as anteriores da mesma natureza. O funcionamento e xestión da bolsa de traballo adecuarase ao previsto no Regulamento para a xestión de bolsas de traballo temporal no Concello de Ames (BOP nº 212, do 7 de novembro de 2018) ou o que o substitúa. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo iso, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto.1. O Regulamento de Réxime Interior da E. I. M. A Madalena.2. O Regulamento de Réxime Interior da E. I. M O Bosque.3. O Decreto 330/2009 do 4 de xuño polo que se establece o Curriculum de Educación Infantil na Comunidade Autónoma de Galicia. A estrutura curricular do 1º ciclo de Educación infantil. O proxecto educativo de centro.4. As Orientacións Metodolóxicas no 1º Ciclo de Educación Infantil.5. A Programación no 1º Ciclo de Educación Infantil: obxectivos, contidos, metodoloxía adecuada para os nenos de 0-3 anos 6. A regulación dos centros de atención á infancia no decreto 329/2005 do 28 de xullo, polo que se regulan os centros de menores e os centros de atención á infancia na Comunidade Autónoma de Galicia. 7. Papel, funcións e tarefas no mestre/mestra no 1º ciclo de educación infantil.8. A organización do espazo, os materiais e o tempo como recursos didácticos. Características espaciais da escola infantil. Os materiais na práctica educativa. A distribución do tempo.9. O ingreso do neno no centro infantil. O período de adaptación. O papel do adulto no proceso de adaptación a escola infantil. A colaboración dos pais e nais neste proceso.10. Os nenos/as con necesidade educativas especiais na educación infantil. A importancia da intervención temperá. A integración na educación infantil.11. O desenvolvemento motor, nos nenos de 0-3 anos. As fases do desenvolvemento motor. A psicomotricidade.12. O crecemento, o desenvolvemento físico do neno de 0-3 anos.13. O desenvolvemento da personalidade. O desenvolvemento afectivo dos nenos de o a 3 anos. Achegas de distintos autores. A conquista da autonomía.14. Alimentación e nutrición. Necesidades nutricionais dende o nacemento ata os 3 anos. A transición na alimentación. Trastornos e dificultades na alimentación. O desenvolvemento de hábitos para unha alimentación equilibrada.15. A organización da vida cotiá na escola infantil. A adquisición de hábitos de autonomía persoal. O control de esfínteres. A adquisición de hábitos de hixiene e limpeza nos nenos de 0-3 anos. O descanso: necesidades e ritmo do sono.16. As enfermidades mais frecuentes na primeira infancia. Enfermidades transmisibles.17. Os accidentes infantís. O papel do mestre na prevención de accidentes infantís. Os primeiros auxilios.18. A importancia do xogo no desenvolvemento infantil. Tipos de xogos. O xogo como recurso didáctico. A intervención do mestre no xogo infantil.19. A participación dos pais e nais na escola infantil. A interacción coas familias. A entrevista cos pais e nais. As reunións xerais e grupais. A acción titorial.20. A avaliación da educación infantil de 0-3 anos. Os ámbitos de avaliación. Instrumentos de avaliación. Documentos de avaliación na escola infantil. D/Dª …………………………………….……………., maior de idade, con DNI ………….………, domicilio a efecto de notificacións en ……………………………………….……. e teléfono de contacto ………………………., solicita tomar parte no proceso de selección para a creación dunha bolsa de traballo de Mestres convocado polo Concello de Ames, declarando baixo xuramento ou promesa que acepta as bases da convocatoria do proceso selectivo e que toda a documentación que presenta é copia fidedigna da orixinal comprometéndose a presentar ditos orixinais no caso de que lle sexa requirido. Achégase a seguinte documentación; a) Copia do D. N. I. b) Copia da titulación esixida no apartado 3. b). c) Acreditación do coñecemento do galego no nivel esixido. (CELGA 4) d) Declaración xurada de aceptar as bases e de cumprir os requisitos esixidos no apartado 3 das mesmas. e) Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido f) Xustificante de ter aboados os dereitos de exame. g) Relación de méritos acompañada dos xustificantes acreditativos dos mesmos. h) Acreditación, no seu caso, de discapacidade. i) Título de primeiros auxilios na idade infantil. j) Certificación negativa de delitos sexuais k) Título de Manipulador de Alimentos Ames, a. de. de 2022 Ames, a 26 de setembro do 2022 O alcalde José Blas García Piñeiro